Polisieman skiet glo tienerseun | Maroela Media
Die tienerseun se beserings. (Foto: Verskaf)
'n Polisiebeampte verskyn Dinsdag in die Pretoria-Noord-landdroshof op aanklag van poging tot moord nadat hy Vrydag op 'n tienerseun buite 'n kafee geskiet het.
Lorraine Botha het aan Maroela Media gesê haar 17-jarige seun was omstreeks 18:15 van 'n vriend se huis af op pad huis toe, toe hy 'n groep vriende buite die kafee op die hoek van Burgerstraat en Britsweg in Pretoria-Noord raakgeloop het.
Botha vertel dat die polisieman die vuurwapen na haar seun se kop gerig het waarna hy gesê het hy gaan hom skiet. Haar seun het omgedraai en is toe deur die polisiebeampte in sy skouer geskiet.
"Toe die skoot klap, toe hardloop almal," verduidelik Botha.
Die polisiebeampte het eers die tieners agternagesit, maar toe bes gegee en in sy motor geklim en weggejaag.
Botha se seun het toe sy ma gebel wat naby die kafee woon om hulp te ontbied. "Ek het so groot geskrik. Ek het net gesê ek is op pad. Ek het hom gaan haal en hospitaal toe geneem," vertel sy. Die tienerseun is Sondag uit die hospitaal ontslaan.
"Daardie kinders sit elke dag daar. [Die polisiebeampte] se lewe was nie in gevaar nie. Die hele storie is so sinneloos. Hy was net lus om moeilikheid te maak."
Moses Dlamini, woordvoerder van Opod, het aan Maroela Media gesê die man is later die aand by 'n polisiestasie in Hammanskraal in hegtenis geneem toe hy 'n saak van gepoogde kaping aanhangig wou maak.
Volgens Dlamini verskyn die verdagte vandag in die hof. Die verdagte is sedert sy inhegtenisneming in polisie-aanhouding. Dit is nie duidelik of hy aansoek om borgtog sal doen nie.
En bheki cele wil ons vuurwapens weg vat sodat net polisie en weermag vuurwapens mag hè,hy gaan sukkel
Volgend die inskrywing op Facebook is daar elke aand 'n gedrom van tieners by die kafee, want daar is verniet wi-fi. Die inwoners het begin kla oor die lawaai, en klink dit vir my dat dinge om daai kafee ooknie meer so vars was nie (ongewense karakters). Ek praat die insident gladnie goed nie – maar weet 'n mens ook hoe tieners kan aangaan in 'n groep, en sal die ma (wat ek respekteer) natuurlik ook net die een kant van die storie gehoor. Diie seun was nou maar ongelukkig op die verkeerde tyd / verkeerde plek daar. Die beampte… Lees meer »
Die minister moet eerder hierna kyk
Hoeveel van die SAPDS se lede is VOLWASSE genoeg om 'n vuurwapen te mag hanteer.
Hoekom word SAPD lede wat van diens is toegelaat om vuurwapens (dienspistole) na ure by hulle te dra.
Die SANW lede moet hulle wapens inhandig
Hoeveel mense word beseer of gedood deur SAPD vuurwapens waarvan die lede nie op diens is nie.
Nou wil die minister eerder die WETTIGE eienaars ontwapen
Ek wil nou baie graag sien wat gebeur met die polisie beampte, gaan seker vrygelaat word met net 'n ligte tik op die vingers!